Fundur bygginganefndar Vopnafjarðarhrepps 06. nóvember 2008 , haldinn í Miklagarði kl. 12.00 Mætt til fundar : Eyjólfur Sigurðsson , Bárður Jónasson , Guðrún Stefánsdóttir , Jóhann L. Einarsson , Ari G. Hallgrímsson , Þorsteinn Halldórsson og Ingólfur Arason . Einnig mættir : Þorsteinn Steinsson , sveitarstjóri , og Magnús Már Þorvaldsson , er ritaði fundargerð . 1. mál : Fundargerð skipulags - og bygginganefndar frá 02. október sl. lögð fram . Samþykkt samhljóða . 2. mál : Hafnar - og miðsvæði , deiliskipulag – Bréf Skipulagsstofnunar með athugasemdum , dags. 28. október 2008 , lagt fram . Framlögð ný greinargerð og svör við athugasemdum , unnin af skipulagshönnuði ásamt endurunnum uppdrætti deiliskipulags svæðisins , dags. 06.11.2008 . Sveitarstjóri gerði nánari grein fyrir málinu en endurunna greinargerð og svör við ath.semdum höfðu nefndarmenn ekki áður séð . Deiliskipulagið í tvígang kynnt á borgarafundum í sveitarfélaginu . Málefnið þannig vel þekkt / kynnt áður . Síðan fór fram nokkur umræða og í framhaldi lögð fram drög að svörum til Skipulagsstofnunar vegna bréfs nefndarinnar . Svofelld tillaga var samþykkt samhljóða : „ Skipulags - og bygginganefnd samþykkir að fela sveitarstjóra að ganga frá nýrri auglýsingu á deiliskipulagi hafnar - og miðsvæðis , dags. 06. nóv. sl. , sem unnið hefur verið á grundvelli nýrra og betri gagna frá HB Granda og ábendingar frá Skipulagsstofnun . Auglýsing þessi kallar á að tími til gerðar athugasemda verður lengdur “ . Fleira ekki tekið fyrir , fundi slitið kl. 12:45 .